LAZDIJŲ RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL MOKINIŲ NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ LĖŠŲ DYDŽIO NUSTATYMO

2024 m. vasario 7 d. Nr. 10V-67

Lazdijai

Vadovaudamasi Lietuvos Respublikos vietos savivaldos įstatymo 34 straipsnio 1 dalimi, Lietuvos Respublikos socialinės paramos mokiniams įstatymo 7 straipsnio 2 dalimi, Pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes, patvirtintu Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“:

1. N u s t a t a u mokinių nemokamam maitinimui skirtiems maisto produktams įsigyti skiriamų lėšų dydį vienai dienai vienam mokiniui (įskaitant pirkimo pridėtinės vertės mokestį):

1.1. besimokantiems pagal priešmokyklinio ugdymo programą arba 1–4 klasėse:

1.1.1. pusryčiams ar pavakariams – 1,38 Eur;

1.1.2. pietums – 2,48 Eur;

1.1.3. maitinimui mokyklų organizuojamose vasaros poilsio stovyklose – 5,10 Eur;

1.2. besimokantiems 5–12 klasėse:

1.2.1. pusryčiams ar pavakariams – 1,54 Eur;

1.2.2. pietums – 2,75 Eur;

1.2.3. maitinimui mokyklų organizuojamose vasaros poilsio stovyklose – 5,34 Eur;

1.3. mokiniams, besimokantiems Lazdijų Motiejaus Gustaičio gimnazijos lavinamojoje klasėje, atsižvelgiant į mokinio amžių, sukakusį einamųjų mokslo metų rugsėjo 1 dienai:

1.3.1. 5–6 metų bei 7–10 metų amžiaus mokiniams – taikyti 1.1 punkte nustatytą maisto produktams įsigyti skiriamų lėšų dydį vienai dienai vienam mokiniui (įskaitant pirkimo pridėtinės vertės mokestį);

1.3.2. 11 metų ir vyresniems mokiniams – taikyti 1.2 punkte nustatytą maisto produktams įsigyti skiriamų lėšų dydį vienai dienai vienam mokiniui (įskaitant pirkimo pridėtinės vertės mokestį).

2. N u s t a t a u, kad šis įsakymas įsigalioja 2024 m. kovo 1 d.

3. P r i p a ž į s t u netekusiu galios Lazdijų rajono savivaldybės administracijos 2022 m. liepos 29 d. įsakymą Nr. 10V-878 „Dėl mokinių nemokamam maitinimui skirtiems produktams įsigyti skiriamų lėšų dydžio nustatymo.

Administracijos direktorė	Šarūnė Dumbliauskienė